ג'יימס לאבלוק

ג'יימס אפרים לאבלוק (באנגלית: James Ephraim Lovelock; 26 ביולי 1919 - 26 ביולי 2022) היה מדען אנגלי. הוא התפרסם בעיקר בשל ההשערה שהעלה המכונה גם השערת גאיה, המניחה כי כדור הארץ מתפקד כמערכת בעלת ויסות עצמי.

עם דוקטורט בכימיה של חיטוי, לאבלוק החל את הקריירה שלו בביצוע ניסויי שימור בהקפאה קריוגנית על מכרסמים, כולל הפשרה והחייאת דגימות קפואות בהצלחה. שיטותיו השפיעו על התיאוריות של הקריוניקה (שימור בהקפאה של בני אדם). הוא המציא , ובאמצעותו הפך לראשון שזיהה את הנוכחות הנרחבת של  באטמוספירה. בזמן שתכנן מכשירים מדעיים עבור נאס"א, הוא פיתח את השערת גאיה.

בשנות ה-2000 הוא הציע שיטה של הנדסת אקלים לשיקום אצות הצורכות פחמן דו-חמצני. הוא היה חבר ב, וטען כי בעלי אינטרסים של דלקי מאובנים עומדים מאחורי ההתנגדות לאנרגיה גרעינית. הוא הבליט את השפעות הפחמן הדו-חמצני כמזיק לסביבה והזהיר מפני התחממות כדור הארץ עקב אפקט החממה. הוא כתב מספר ספרי מדעי הסביבה המבוססים על השערת גאיה מסוף שנות ה-70.

לאבלוק עבד גם עבור ה-MI5, שירות הביטחון הבריטי, במשך עשרות שנים ופיתח עבורם ציוד מעקב. בריאן אפליארד, שכתב בסאנדיי טיימס, תיאר אותו כ"בעצם Q בסרטי ג'יימס בונד".

 בצעירותו 
ג'יימס לאבלוק נולד ב לטום ארתור לאבלוק ואשתו השנייה נלי. אמו תוארה על ידי לאבלוק כסוציאליסטית וסופרג'יסטית, שהייתה גם מתנגדת לחיסונים, ולא אפשרה ללאבלוק לקבל את החיסון נגד אבעבועות שחורות בילדות. אביו, טום, ריצה שישה חודשי עבודת פרך בגין ציד בלתי חוקי בנעוריו, והיה אנאלפביתי עד שלמד במכללה טכנית, ומאוחר יותר ניהל חנות ספרים. לאבלוק גדל כקווייקר והפך בסופו של דבר ללא-דתי.

בילדותו עברה משפחתו ללונדון, שם סלידתו מסמכות הפכה אותו, על פי עדותו שלו, לתלמיד אומלל בבית הספר סטרנד ב, דרום לונדון. הוריו לא יכלו לתמוך בבנם ללימודים באוניברסיטה, לכן הוא החל לעבוד כטכנאי מעבדה, ולמד לתואר ראשון בשיעורי ערב. ב-1940 הוא הצטרף למכון הלאומי למחקר רפואי במיל היל, שם נשאר במשך 20 שנה.

 קריירה 
לאחר שעזב את בית הספר עבד לאבלוק בחברת צילום, למד במכללת בירקבק בערבים, לפני שהתקבל ללימודי כימיה באוניברסיטת מנצ'סטר, שם היה תלמידו של חתן פרס נובל פרופסור אלכסנדר טוד. לאבלוק עבד בחווה קווייקרית לפני שהמלצה של הפרופסור שלו הובילה אותו לקבל משרה במועצת המחקר הרפואי, שם הוא עבד על דרכים להגן על חיילים מכוויות. לאבלוק סירב להשתמש בארנבים המגולחים והמורדמים ששימשו כחיות מעבדה, ובמקום זאת הוא חשף את עורו לקרינת חום, חוויה שהוא מתאר כ"כואבת להפליא". מעמדו כסטודנט אפשר לו דחייה זמנית של השירות הצבאי במהלך מלחמת העולם השנייה, ובכל זאת, הוא בחר להירשם כסרבן מצפון. מאוחר יותר הוא זנח את התנגדותו המצפונית לאור זוועות הנאצים וניסה להתגייס לכוחות המזוינים, אך נאמר לו שהמחקר הרפואי שלו חשוב מדי מכדי לגייס אותו ללחימה.

ב-1948 קיבל לאבלוק תואר דוקטור ב. הוא בילה את שני העשורים הבאים בעבודה ב בלונדון. בארצות הברית הוא ערך מחקר באוניברסיטת ייל,  ובית הספר לרפואה של אוניברסיטת הרווארד.

באמצע שנות ה-50, לאבלוק ערך ניסויים בשימור בהקפאה של מכרסמים, וקבע שניתן להקפיא אוגרים ולהחיות אותם בהצלחה. אוגרים הוקפאו כאשר 60% מהמים במוח התגבשו לקרח - ללא תופעות לוואי. עם זאת, איברים אחרים נמצאו רגישים לנזק. כממציא כל חייו, לאבלוק יצר ופיתח מכשירים מדעיים רבים, שחלקם תוכננו עבור נאס"א בתוכנית חקר כוכבי הלכת שלה. בזמן שעבד כיועץ לנאס"א, לאבלוק גם פיתח את השערת גאיה.

בתחילת 1961, לאבלוק נשכר על ידי נאס"א לפתח מכשירים רגישים לניתוח אטמוספירות חוצניות ומשטחים פלנטריים. תוכנית ויקינג הונעה בין היתר כדי לקבוע אם כוכב מאדים יכול לתמוך בקיומם של חיים, וחלק מהחיישנים והניסויים שנפרסו בסופו של דבר נועדו לפתור בעיה זו. במהלך העבודה בתוכנית, לאבלוק החל להתעניין בהרכב האטמוספירה של מאדים, והסיק שצורות חיים רבות על מאדים ייאלצו לעשות בה שימוש (ובכך לשנות אותה). עם זאת, האטמוספירה נמצאה במצב יציב קרוב לשיווי המשקל הכימי שלה, עם מעט מאוד חמצן, מתאן או מימן, אך עם שפע עצום של פחמן דו-חמצני. בעיני לאבלוק, הניגוד המוחלט בין האטמוספירה של מאדים לתערובת הדינמית מבחינה כימית של הביוספירה של כדור הארץ מעיד בבירור על היעדר חיים על מאדים.

לאבלוק המציא גלאי לכידת אלקטרונים, שבסופו של דבר סייע לתגליות על התמדה של כלורו-פלואורו-פחמנים (CFC) ותפקידם בהידלדלות שכבת האוזון הסטרטוספרי. לאחר שחקרו את פעולת מחזור הגופרית של כדור הארץ, לאבלוק ועמיתיו, ,  וסטיבן וורן פיתחו את  כדוגמה אפשרית לבקרה ביולוגית על אקלים כדור הארץ.

לאבלוק נבחר ל ב-1974. הוא כיהן כנשיא  (MBA) מ-1986 עד 1990 והיה עמית אורח של כבוד ב משנת 1994.

כמדען, ממציא וסופר עצמאי, לאבלוק עבד מתוך אסם שהפך למעבדה שהוא כינה "תחנת הניסויים" שלו הממוקמת בעמק מיוער בגבול דבון-קורנוול בדרום מערב אנגליה.

 השערת גאיה 

בהסתמך על מחקרם של  ו, ניסח לאבלוק לראשונה את השערת גאיה בשנות ה-60 של המאה ה-20. ההשערה מציעה שחלקים חיים ולא חיים של כדור הארץ יוצרים מערכת אינטראקציה מורכבת שניתן לחשוב עליה כאורגניזם יחיד. ההשערה נקראת על שם האלה היוונית גאיה על פי הצעתו של הסופר ויליאם גולדינג, והיא מניחה כי לביוספרה יש השפעה רגולטורית על סביבת כדור הארץ.

בעוד שההשערה התקבלה על ידי רבים בקהילה הסביבתית, היא לא התקבלה באופן נרחב בקהילה המדעית. בין מבקריה הבולטים ביותר היו הביולוגים האבולוציוניים ריצ'רד דוקינס,  וסטיבן ג'יי גולד.

בתגובה לכך, לאבלוק, יחד עם , פרסם את מודל המחשב ב-1983, שהניח כוכב לכת היפותטי המקיף כוכב שאנרגיית הקרינה שלו גדלה או פוחתת לאט. לאבלוק טען שדייזיוורלד, אף על פי שהוא משל, ממחיש כיצד הברירה הטבעית הקונבנציונלית הפועלת על אורגניזמים בודדים עדיין יכולה לייצר הומאוסטאזיס בקנה מידה פלנטרי.

בספרו של לאבלוק משנת 2006, , הוא טען כי חוסר הכבוד שבני האדם רוחשים לגאיה, באמצעות הנזק שנגרם ליערות הגשם והפחתת המגוון הביולוגי הפלנטרי, בוחן את יכולתה של גאיה למזער את ההשפעות של הוספת גזי חממה לאטמוספירה. באופן דומה, התחממות האוקיינוסים מרחיבה את השכבה התרמוקלינה האוקיינית של האוקיינוסים הטרופיים למים הארקטיים והאנטארקטיים, מונעת את עלייתם של חומרי מזון אוקיינוסיים לתוך פני השטח של המים ומבטלת פריחת אצות של פיטופלנקטון ששרשראות המזון האוקייניות תלויות בהן. מכיוון שפיטופלנקטון ויערות הם הדרכים העיקריות שבהן גאיה מושכת גזי חממה, במיוחד פחמן דו-חמצני, ומוציאה אותו מהאטמוספירה, חיסול החציצה הסביבתית הזו יגרום, לדברי לאבלוק, שרוב כדור הארץ יהפוך לבלתי ראוי למגורים עבור בני אדם וצורות חיים אחרות עד אמצע המאה הנוכחית, עם התרחבות מסיבית של מדבריות טרופיים. ב-2012, לאבלוק הרחיק את עצמו מהמסקנות הללו, ואמר שהוא "הלך רחוק מדי" בתיאור ההשלכות של שינויי האקלים במאה הבאה בספר זה.

 אנרגיה גרעינית 
ב-2004 הצהיר לאבלוק כי "רק אנרגיה גרעינית יכולה כעת לעצור את ההתחממות הגלובלית". לדעתו, אנרגיה גרעינית היא החלופה המציאותית היחידה לדלקי מאובנים, שיכולה גם למלא את צורכי האנרגיה בקנה מידה גדול של האנושות וגם להפחית את פליטת גזי החממה. הוא היה חבר בארגון פעילי איכות הסביבה לאנרגיה גרעינית (EFN).

ממוזער|גלאי לכידת אלקטרונים שפותח על ידי לאבלוק
ב-2005, על רקע העניין המחודש של ממשלת בריטניה באנרגיה גרעינית, לאבלוק הכריז שוב בפומבי על תמיכתו באנרגיה גרעינית, באומרו: "אני ירוק, ואני מפציר בחבריי בתנועה להסיר את התנגדותם השגויה לאנרגיה גרעינית".

ב-2019 אמר לאבלוק כי הוא חושב שהקשיים בהחזרת השימוש הנרחב באנרגיה הגרעינית נובעים מתעמולה, ש"עסקי הפחם והנפט נלחמים כמו משוגעים כדי לספר סיפורים רעים על גרעין", וכי "הירוקים שיחקו עם זה. בטח הייתה שם שחיתות מסוימת - אני בטוח שתנועות ירוקות שונות קיבלו סכומים מהצד כדי לעזור בתעמולה".

 אקלים 
במאמר באינדיפנדנט ב-2006 טען לאבלוק כי כתוצאה מההתחממות הגלובלית, "מיליארדים מאיתנו ימותו והאנשים המעטים שישרדו יהיו באזור הארקטי, שם האקלים נשאר נסבל" עד סוף המאה ה-21. הוא חזה עוד ב-2007 שעליית הטמפרטורה תותיר חלק גדול מאדמות העולם בלתי ראויות למגורים ולא ראויות לחקלאות, עם הגירה צפונה וערים חדשות שייווצרו באוקיינוס הארקטי. יתר על כן, רוב אירופה תהפוך למדבר ובריטניה תהפוך ל"רפסודת ההצלה" של אירופה בשל הטמפרטורה היציבה שלה הנגרמת מהיותה מוקפת באוקיינוס. הוא צוטט בגרדיאן ב-2008 בטענה ש-80% מבני האדם ימותו עד 2100, וששינוי האקלים הזה יימשך 100,000 שנה.

ממוזער|לאבלוק ב-2005
בראיון לגרדיאן ב-2010 הוא אמר שייתכן שיהיה צורך "להשהות" את הדמוקרטיה כדי למנוע את שינויי האקלים. הוא המשיך:אפילו הדמוקרטיות הטובות ביותר מסכימות שכאשר מתקרבת מלחמה גדולה, יש להשהות את הדמוקרטיה לעת עתה. יש לי תחושה ששינוי האקלים עשוי להיות נושא חמור כמו מלחמה. ייתכן שיהיה צורך להשהות את הדמוקרטיה לזמן מה.בראיון משנת 2012 ששודר ב-MSNBC, לאבלוק הצהיר שהוא היה "מבהיל", והשתמש במילים "בסדר, עשיתי טעות", לגבי העיתוי של שינויי האקלים. לאבלוק עדיין האמין שהאקלים מתחמם, אם כי לא בקצב השינוי שחשב פעם, הוא הודה שהוא "הרחיק לכת מדי". הוא האמין ששינויי האקלים עדיין מתרחשים, אך הם יורגשו עוד בעתיד. הוא מתח ביקורת על פעילי איכות הסביבה על כך שהם מתייחסים להתחממות הגלובלית כאל דת ואמר כי "הדת הירוקה תופסת כעת את מקומה של הדת הנוצרית".

ב-2019 לאבלוק הציע כי אינטליגנציית על נדיבה עשויה להשתלט ולהציל את המערכת האקולוגית, הוא הצהיר כי המכונות יצטרכו לשמור על חיים אורגניים בסביבה כדי לשמור על טמפרטורת כדור הארץ ראויה למגורים עבור חיים אלקטרוניים.
 פרסים והוקרה 
לאבלוק נבחר לעמית בחברה המלכותית ב-1974. הוא זכה במספר פרסים יוקרתיים, ביניהם מדליית צווט לכרומטוגרפיה (1975), פרס האגודה האמריקנית לכימיה בכרומטוגרפיה (1980), פרס נורברט גרבייר (MUMM) של ארגון המטאורולוגיה העולמי (1988), פרס ד"ר א.ה. הייניקן למדעי הסביבה (1990) ופרס של החברה הגאוגרפית המלכותית (2001). ב-2006 הוא קיבל את , הפרס הגבוה ביותר של . לאבלוק מונה למפקד מסדר האימפריה הבריטית (CBE) על שירותיו לחקר המדע והאטמוספירה, הוא חבר במסדר עמיתי הכבוד (CH) על שירותיו למדעי הסביבה הגלובליים.

 חיים אישיים 
לאבלוק נישא להלן היסלופ ב-1942. נולדו להם ארבעה ילדים והם נשארו נשואים עד מותה ב-1989 מטרשת נפוצה. הוא פגש לראשונה את אשתו השנייה, סנדי, בגיל 69.

לאבלוק נפטר בביתו באבוטסברי, דורסט, ביום הולדתו ה-103 בשנת 2022, מסיבוכים הקשורים לנפילה.
קישורים חיצוניים


 הערות שוליים 

קטגוריה:מדענים אנגלים
קטגוריה:ממציאים בריטים
קטגוריה:בוגרי אוניברסיטת מנצ'סטר
קטגוריה:מעוטרי מסדר עמיתי הכבוד
קטגוריה:עמיתי החברה המלכותית
קטגוריה:ביולוגים אנגלים
קטגוריה:מפקדים במסדר האימפריה הבריטית
קטגוריה:זוכי פרס היינקן
קטגוריה:זוכי מדליית וולאסטון
קטגוריה:בריטים שהגיעו לגיל מאה
קטגוריה:בריטים שנולדו ב-1919
קטגוריה:אנגלים שנפטרו ב-2022